ตลาดหุ้นสหรัฐฯดิ่งแรง
ตลาดหุ้นสหรัฐฯปิดลบแรงดาวโจนส์ ลดลง 184.92 จุด  ขณะที่ราคาน้ำมันโลก ดีดตัวแรง
15 พ.ย. 2555

ตลาดหุ้นสหรัฐฯปิดลบแรงดาวโจนส์ ลดลง 184.92 จุด  ขณะที่ราคาน้ำมันโลก ดีดตัวแรง ตลาดหุ้นสหรัฐฯวานนี้(14พ.ย.) ดิ่งลงอย่างหนัก หลังการออกมาท้าทายพรรครีพับลิกันให้ยอมรับข้อเสนอขึ้นภาษีคนรวยของประธานาธิบดีโอบามา จุดชนวนความกังวลว่าอเมริกา อาจไม่รอดพ้นภาวะ “หน้าผาการคลัง” หรือการตัดรายจ่ายและขึ้นภาษีโดยอัตโนมัติในช่วงสิ้นปี ที่อาจฉุดเศรษฐกิจหมายเลข 1 ของโลกเข้าสู่ภาวะถดถอย       ดัชนีหุ้นดาวโจนส์ ลดลง 184.92 จุด (1.45 เปอร์เซ็นต์) ปิดที่ 12,571.26 จุด แนสแดค ลดลง 37.08 จุด (1.29 เปอร์เซ็นต์) ปิดที่ 2,846.81 จุด เอสแอนด์พี ลดลง 19.03 จุด (1.38 เปอร์เซ็นต์) ปิดที่ 1,355.50 จุด   ขณะที่ราคาน้ำมันโลก ดีดตัวแรง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 94 เซนต์ ปิดที่ 86.32 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.35 ดอลลาร์ ปิดที่ 109.61 ดอลลาร์ต่อบาร์เรล